- Hindi News
- National
- नववर्ष का जश्न : शाम पांच बजे के बाद झरनों के पास नहीं रुक पाएंगे पर्यटक
नववर्ष का जश्न : शाम पांच बजे के बाद झरनों के पास नहीं रुक पाएंगे पर्यटक
नए साल में टूरिस्ट स्पॉट्स पर जश्न मनाने वालों के लिए यह खबर राहतभरी हो सकती है कि इस बार उनकी सुरक्षा को लेकर पर्यटन और पुलिस विभाग पूरी तरह मुस्तैद है। रांची के आसपास जितने भी पिकनिक स्पॉट्स और पर्यटन स्थल हैं, खासकर झरने। वहां पर्यटन विभाग ने पर्यटन मित्रों की तैनाती की है जो हर पर्यटक पर निगरानी करते रहेंगे। साथ ही वे झरनों के आसपास शाम पांच बजे के बाद किसी भी पर्यटक काे रुकने नहीं देंगे, ताकि कोई अनहोनी हो पाए।
जेटीडीसी द्वारा उपलब्ध कराए गए यह पर्यटन मित्र प्रॉपर ड्रेस और आईकार्ड में लोगों की सुरक्षा करते नजर आएंगे। पर्यटक हर संभव मदद के लिए इनकी सहायता ले सकते हैं। वैसे नए साल के आगाज शुरू हो चुका है। कई स्थलों पर पर्यटकों की आवाजाही भी शुरू हो चुकी है।
रखीजाएगी विशेष निगरानी
नएसाल के जश्न को देखते हुए पुलिस मुख्यालय ने भी राज्य के सभी पुलिस अधीक्षकों को विधि व्यवस्था बनाए रखने के लिए आवश्यक निर्देश जारी किए हैं। कहा गया है कि साल के अंत एवं नए साल की शुरुआत को ध्यान में रखते हुए पिकनिक स्पॉट्स, पर्यटन स्थल, फॉल आदि क्षेत्रों में विशेष निगरानी सुनिश्चित करें। पुलिस अधीक्षकों को भी कहा गया है कि वे छेड़खानी, हुड़दंग आदि रोकने के लिए भी आवश्यक कार्रवाई करें।
रिपोर्टिंग टीम : सरफराजकुरैशी, दीपक जायसवाल और अनिल चौधरी।
ये है आपका पर्यटन मित्र
सुरक्षा के हैं पूरे इंतजाम
^पर्यटनस्थलों पर सुरक्षा के पूरे इंतजाम किए हैं। सभी फॉलों में पर्यटन मित्र तैनात हैं। हर जगह डस्टबिन लगाए हैं, ताकि पर्यटन स्थल साफ रहे। चिल्ड्रेन पार्क और शौचालय भी बनाए गए हैं। सुनीलकुमार, एमडी,जेटीडीसी
पंच घाघ जलप्रपात
रांचीसे 40 किमी दूर खूंटी में हरियाली के बीच स्थित है पंच घाघ। यह पांच झरनों का एक समूह है, जिसे देहाती भाषा में पंच घाघ कहा जाता है। यहां पर बनई नदी विभाजित होकर पांच झरनों में बंट जाती है। सीमेंट से बने पैदल रास्तों के जरिए हर झरना एक दूसरे से जुड़ा हुआ है। यहां 10 पर्यटन मित्र सुरक्षा में लगाए गए हैं।
हिरणी फॉल
रांचीसे 80 किमी दूर स्थित हिरणी फॉल एक मनमोहक झरना है। यह 37 मीटर की ऊंचाई से तेज बौछार के साथ गिरता है। यहां से बाएं जाने पर आप पहाड़ी की चोटी पर पहुंच जाएंगे। यहां 10 पर्यटन मित्र तैनात है।
सीता फॉल
रांचीसे सीता फॉल की दूरी 44 किमी है। जोन्हा फॉल से यह 4 किमी दूरी पर स्थित है। फॉल की ऊंचाई 300 फीट है। लोग 350 सीढ़ियां उतर कर फॉल तक जाते हैं। इस फॉल पर 6 पर्यटन मित्र तैनात किए गए हैं।
जोन्हा फॉल
जोन्हाफॉल को गौतम धारा के नाम से भी जाना जाता है। यहां 43 मीटर की ऊंचाई से पानी गिरता है। आसपास के परिवेश देखने के लिए सीढ़ियों से 500 कदम नीचे उतरना जाना होगा। यहां 15 पर्यटन मित्र तैनात हैं।
रांची से करीब 45 किमी दूर हुंडरू फॉल रांची-पुरुलिया मार्ग पर स्थित है। यहां पर जब स्वर्णरेखा नदी 320 फीट की ऊंचाई से गिरती है तो अपने शबाब पर होती है। हालांकि फॉल के नीचे पानी स्थिर रहता है और एक पूल में जमा होता है। आप इसमें नहाने का भी आनंद उठा सकते हैं। यहां 15 पर्यटन मित्र तैनात किए गए हैं।
दशम फॉल रांची से 40 किमी दूर रांची-टाटा मार्ग पर तैमारा गांव के पास है। यहां कांची नदी 144 फीट की ऊंचाई से गिरती है। फॉल में जाने के लिए 219 सीढ़ी नीचे उतरना पड़ता है। यहां दो धाराओं से पानी गिरता है। यह फॉल सबसे खूबसूरत के साथ डेंजर भी माना जाता है। यहां 40 पर्यटन मित्र तैनात किए गए हैं।
झरनों वाली लोकेशन पर पर्यटकों की संख्या ज्यादा होती है। इस बार पर्यटन विभाग ने एहतियात के तौर पर स्थानीय लोगों को ट्रेनिंग देकर पर्यटन मित्र के रूप में तैनात किया है। फॉल के पास इस तरह तार फेंसिंग भी की गई है, जिसके आगे पर सख्ती से रोक है।
हुंडरू फॉल
दशम फॉल
फॉल में ये सुविधाएं
96 पर्यटनमित्र पर्यटकों की देखरेख सुरक्षा में किए हैं तैनात।
खतरेवाले स्थान को तारों से घेरने के साथ चेतावनी बोर्ड भी लगे हैं।
बच्चोंके लिए चिल्ड्रेन पार्क सुविधा भी है।
पर्यटकोंकी भीड़ को देखते हुए शौचालय और पार्किंग बनाई गई है।
special
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva awa_Deva kas_Deva awa_Deva san_Deva awa_Deva kas_Deva hin_Deva hin_Deva hin_Deva hin_Deva kas_Deva mai_Deva hin_Deva hin_Deva hin_Deva hin_Deva hin_Deva ron_Latn